### | | | | --- | --- | | | | | --- | | **Byråd** 28. juni 2016 Sagsnr. 710-2016-3174 Dok.nr. 710-2016-231239 Sagsbehandler DPDJOH | | 114.                Gebyr for fejlalarmer og dækning af indsatsrelaterede udgifter - Åbent

###

|  |  |
| --- | --- |
| Tidl. politisk behandling |  |
| Forventet sagsgang | BE-K, ØK, BY |
| Lovgrundlag |  |

###

**SAGENS INDHOLD**

I forbindelse med strukturomlægningen af de danske
beredskaber er der opstået en situation hvor beredskabets hidtil anvendte
procedurer for opkrævning af gebyrer og indsatsrelaterede udgifter ikke længere
har hjemmel i lovgivningen. I denne sag skal Byrådet tage stilling til tre
forslag, der har til formål at videreføre intentionen bag tidligere tiders
procedurer på et hjemlet grundlag.

Automatisk brandalarmeringsanlæg

Det følger af Forsvarsministeriets bekendtgørelse nr. 636 af
11. juni 2014 om gebyr for redningsberedskabets udrykning til blinde alarmer,
at kommunalbestyrelsen kan opkræve et gebyr for blinde alarmer fra automatiske
brandalarmeringsanlæg. Da brandvæsenet var en integreret del af kommunernes
administration, var der tidligere ikke problemer forbundet med denne opkrævning,
i det kommunen løste opgaven og samtidig havde hjemmelsgrundlag til at opkræve
gebyret. Som en praktisk løsning for det fælles beredskab har Beredskabskommissionen
foreslået, at Beredskab & Sikkerhed fremover udsender faktura til
anlægsejer for blinde alarmer på vegne af interessentkommunen. Gebyret
tilfalder Beredskab & Sikkerhed i lighed med tidligere.

Vejlovgivningen

Beredskab & Sikkerhed rykker jævnligt ud til uheld, hvor
der forekommer spild af olie eller andre væsker, eksempelvis efter
færdselsuheld. Ved udkald til denne type uheld er det jf. Beredskabslovens § 12
brandvæsenets opgave at yde en forsvarlig akutindsats. Når den akutte fase er
afsluttet, udestår der imidlertid ofte et oprydningsarbejde. Her er det oplagt,
at beredskabet, som i forvejen er fremme til akutindsatsen, afslutter
oprydningen. Med hjemmel i Lov om offentlige veje og Lov om private fællesveje
har brandvæsenet som en del af den kommunale administration tidligere opkrævet
betaling for den ikke-akutte-oprydning hos skadevolder.

Da der imidlertid ikke kan delegeres beføjelse til at §
60-fællesskabet fremover opkræver denne betaling, foreslås det i vedlagte
notat, at beredskabet fremover sender opkrævning til vejmyndigheden i den
pågældende interessentkommune. Opkrævning bilægges fotodokumentation, således
at vejmyndigheden kan foretage den fornødne opkrævning hos skadevolder.

Miljølovgivningen

I løbet af året rykker beredskabet jævnligt ud til
forureningsuheld, som også involverer interessentkommunernes miljøafdelinger.
Igen er det beredskabets opgave at varetage den akutte del af indsatsen, mens
den ikke akutte del af oprydningen hidtil har været genstand for fakturering
til skadevolder, ofte via den kommunale miljøvagt.

Det er beredskabets indsatsleder og interessentkommunens
miljøvagt, der håndterer situationen. Beredskabet bistår gerne miljøvagten med
materiel og mandskab, men igen mangler der hjemmel til, at § 60-fællesskabet
kan opkræve betaling for den ikke-akutte-del af oprydningen. Det betyder, at
den nuværende ordning i [adresse] fortsættes.

I vedlagte notat foreslås det derfor, at beredskabet
foretager opkrævning for den ikke-akutte-del af oprydningen hos interessentkommunes
miljøafdeling, såfremt miljøvagten anmoder om assistance. Igen er beredskabet
behjælpelig med fotodokumentation m.v. med henblik på at lette kommunens
viderefakturering til skadevolder.

**ØKONOMI**

Sagen har ingen økonomiske konsekvenser for [adresse]
Kommune.

**INDSTILLING**

Beredskabskommissionen indstiller til Byrådet:

1.    At opkrævning af gebyr for blinde alarmer opkræves af
Beredskab & Sikkerhed.

2.    At opkrævning for oprydning jf. vejloven fremsendes
direkte til den respektive kommunes vejmyndighed af Beredskab & Sikkerhed med
henblik på kommunens viderefakturering.

3.    At opkrævning for oprydning jf. miljøloven fremsendes
direkte til den respektive kommunes miljømyndighed af Beredskab & Sikkerhed
med henblik på kommunens viderefakturering.

**BESLUTNING**

***Økonomiudvalget, 21. juni 2016:***

Fraværende:Ingen

Indstilles godkendt.

**Bilag**

|  |  |
| --- | --- |
| Notat om opkrævning af gebyrer.pdf | 710-2016-193173 |